VS000730
Datum: 1989-03-22T01:00:00.000+01:00
datum_sodbe_i_stopnje: 1996-04-02T00:00:00.000Z
podrocje: višina odškodnine za nepremoženjsko škodo
institut: skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 1400000 SIT
opombe: II Ips 104/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 60 do 65 let

Priložnostno je opravljal zidarska in železokrivska dela.

## Škodni dogodek

Prometna nesreča.

## Poškodba

Večfragmentni zlom leve golenice in zlom mečnice levo ter odrgnine leve goleni.

## Telesne bolečine

Že v drugi zadevi pravnomočno odločeno.

## Zmanjšanje življenjske aktivnosti

1300000 SIT Poškodba je zapustila lažjo kontrakturo in omejeno gibljivost levega kolenskega sklepa ter srednjo močno omejeno gibljivost v levem skočnem sklepu, bolečine pri forsiranem gibanju in obremenitvah, kronično oteklino ter diskoloracijo in atrofijo kože v predelu poškodbe. Zaradi omejene gibljivosti in bolečin v gležnju ne more delati kleče in čepe, teže hodi na daljše razdalje in po neravnem terenu, po lestvi in po stopnicah, manj sposoben je za opravljanje priložnostnih zidarskih in železokrivskih del ter del na vrtu. Opustiti je moral hojo po gorah, za kolesarjenje pa je sposoben. Gre za znatno zmanjšanje življenjskih aktivnosti, po oceni izvedenca za 18 odstotkov. Po poškodbi je manj sposoben za zidarska in železokrivska dela, ki jih je pred poškodbo opravljal priložnostno. Ta dela bi po poškodbi lahko opravljal le bistveno teže in v manjšem obsegu. Je pa tožnik že upokojen, v tej dobi pa ima zmanjšanje delovne sposobnosti manjši pomen, kot bi jo imelo v delovni aktivni dobi. Pomembno prikrajšanje v tožnikovi rekreativni dejavnosti predstavlja tudi okoliščina, da tožnik ne more več hoditi po hribih. Ni pa oviran pri uporabi kolesa, s katerim se je že pred nesrečo veliko vozil To mu olajša vsakodnevno gibanje, kar je pomembno glede na ugotovitve, da težko hodi na daljše razdalje. Do neke mere mu v rekreativnem pogledu tudi lahko nadomesti izletništvo in hojo po gorah.

## Skaženost

100000 SIT Gre za lahko obliko skaženosti. Poškodba večinoma ni vidna, tudi šepanja normalno ni. Nastopi le pri preutrujenosti noge.

---

ZOR člen 200, 203